3.ja4.

Julkaisutoimiston tietotekniikkakehityksen yhteydessä on vuodesta 1999 lähtien toteutettu viisi prototyyppiä: A. SEI-JOS Tavoite: Euroopan unionin virallisen lehden täydennysosan tietokoneistetun toimitusjärjestelmän kehittäminen. Kehittämistyöstä vastaava yhteisö: European Dynamics. Sopimusperusta: erillissopimus (1515), tehtiin Euroopan unionin virallisessa lehdessä julkaistun tarjouskilpailun seurauksena. Sopimuksen kesto: 1.3.1998-28.2.2005. Sopimuksen arvo: 987 000 euroa. Prototyypin kustannus: 39 150 euroa. Käytetty tietotekniikka: Oracle-teknologia ja erityisesti tietokantajärjestelmä ja työnkulkuväline. Toteutus: Tarjouskilpailun seurauksena allekirjoitetun erillissopimuksen tarkoituksena oli prototyypin kehittäminen. Sopimusehtojen mukaan prototyypin hylkääminen olisi johtanut sopimuksen päättymiseen. Prototyyppi arvioitiin kelvolliseksi, järjestelmän kehittäminen toteutettiin ja se otettiin käyttöön. B. SEI-Suiprod Tavoite: Tuotannon seurantavälineen kehittäminen Euroopan unionin virallista lehteä, muita julkaisuja tai multimediatuotantoa koskevaa toimintaa varten. Kehittämistyöstä vastaava yhteisö: Trasys. Sopimusperusta: Tietoteknisiä palveluja koskeva puitesopimus (5011, erä E6), tehtiin Euroopan unionin virallisessa lehdessä julkaistun tarjouskilpailun seurauksena. Sopimuksen kesto: 15.8.1997-14.8.2002. Sopimuksen arvo: 3 632 025 euroa. Prototyypin kustannus: 38 250 euroa. Käytetty tietotekniikka: Expeditor, Lotus Notes ja TeamWare. Toteutus: Markkinoilla olevia sovellusohjelmia arvioimalla päädyttiin kohdassa 2.6 mainittuihin välineisiin. Prototyypit kehitettiin näiden välineiden avulla. Toteutettujen prototyyppien pohjalta julkaisutoimisto valitsi Expeditor-tuotteen sovelluksen kehittämistä varten. C. PLAN-JO Tavoite: Euroopan unionin virallisen lehden tuotannon seurantajärjestelmä. Kehittämistyöstä vastaava yhteisö: TRW ISCS. Sopimusperusta: Erillissopimus (2068), tehtiin Euroopan unionin virallisessa lehdessä julkaistun tarjouskilpailun seurauksena Livelinkin pääkehittämiseksi ja arvioimiseksi suorana yhteisjärjestelynä. Sopimuksen kesto: 31.7.2002-30.7.2007. Arviointikustannus: 13 530 euroa. Käytetty tietotekniikka: Livelink. Toteutus: Julkaisutoimisto toteututti Livelink-ohjelman arvioinnin. Sen seurauksena Euroopan unionin virallisessa lehdessä julkaistiin tarjouskilpailu, jonka kohteena oli PLAN-JO-hanke. D. EU-Bookshop Tavoite: EU-Bookshopin asiakirjojen hallintajärjestelmä ja sähköinen levitys. Kehittämistyöstä vastaava yhteisö: Intrasoft (pääkehittäminen) ja EverTeam (prototyyppi ja tekninen tuki). Sopimusperusta: Erillissopimus (6106), tehtiin Euroopan unionin virallisessa lehdessä julkaistun tarjouskilpailun seurauksena hankkeen pääkehittämiseksi ja suoraksi yhteisjärjestelyksi EverTeamin toteuttaman prototyypin osalta. Sopimuksen kesto: 12.5.2003—11.5.2007. Suoran yhteisjärjestelysopimuksen kesto: 17.6.2002-17.8.2002. Prototyypin kustannus: 32 180 euroa. Käytetty tietotekniikka: EverSuite. Toteutus: Julkaisutoimisto toteututti prototyypin EverSuiten sovellusohjelman pohjalta. Tämän seurauksena Euroopan unionin virallisessa lehdessä julkaistiin tarjouskilpailu, jonka kohteena oli EU-Bookshop-hanke. E. EUR-Lex/Celex Tavoite: EUR-Lexin ja Celexin tietokantojen yhdistäminen. Kehittämistyöstä vastaavat yhteisöt: Trasys/Sword ja EverTeam alihankkijana. Sopimusperusta: Sopimukset (6203 ja 6204) tehtiin tietotekniikan pääosaston puitesopimuksen pohjalta (DI/02432). Sopimusten kesto: sopimus 6203: 26.5.2003—31.12.2003; sopimus 6204: 2.3.2004-31.12.2004. Kustannus: sopimus 6203: 387 793 euroa; sopimus 6204: 385 410 euroa. Käytetty tietotekniikka: EverSuite. Toteutus: Hankkeen toteutusvaiheita on kolme, ja tällä hetkellä ollaan toisessa vaiheessa. Ensimmäisen vaiheen tarkoituksena oli saada tietoa uuden sovelluksen käyttöominaisuuksista.